《赠云涛祝生所狎美人也》
明代·胡应麟

翠袖拨箜篌，居邻八咏楼。云偷巫峡曙，涛占曲江秋。

经卷王姬诵，诗笺薛媛留。何妨祝融氏，同赴烂柯游。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。